गोयल ने कहा कि जनशिकायतों के लिए जो नंबर जारी किए गए हैं, वह 24 घंटे ऑन रहना चाहिए। साथ ही उद्योग मंत्री ने बिजली विभाग के अधिकारियों को नए नंबर जारी करने के भी आदेश दिए। उन्होंने कहा कि लगातार ऐसी शिकायतें आ रही थीं कि शिकायत केंद्र पर फोन उठते नहीं हैं। अधिकारी जवाब नहीं देते। ऐसे में पूरे दिन कंज्यूमर परेशान रहता है। इसलिए अधिकारी यह सुनिश्चित करें कि शिकायत केंद्रों पर 24 घंटे शिकायतों की सुनवाई हो।